text: تكاتك مطعم هندي اعتبره مطعم جيد جدا مقارنه ببقيه المطاعم الهنديه  
   لان المطاعم الهنديه طعم حلو بس ما تضمن النظافه حتي لو كان الطعم ممتاز او ان يكون موجود بخدمه فندقيه وسعره بكون مرتفع 
   تكاتك اسعاره جدا معقوله معظم الاطباق لا يتعدي سعرها الدينارين والطعم ممتاز  
   مواقف السيارات متوفره لزبائن المطعم رغم زحمه المنطقه المحيطه 
   الخدمه ممتازه  
   معظم الزبائن من الهنود لكن اصحاب المستويات المعقوله :-) يعني اذا الطعم يهمك لا تهتم بلي حواليك  
   الاطباق اللي جربتها (البتر شيكن) دجاج مع صلصه برتقاليه ثخينه -لذيذ وبهارات بكيف الكيف  
   مورغا مالاي كباب- كباب دجاج مع صلصه بيضاء لذيذ كذلك  
   كشيميري روغا جوش - مشابه  لكاري اللحم لم يعجبني كثيرا  
   لابد من طلب الخبز الهندي مع الاطباق مثل (تندوري روتي-نان-كولاتش خضار)